एकता का महाकुंभ 
सूर्य की पहली किरण के साथ संगम तट गंगा मैया की जय और हर हर महादेव के उद्घोष से गूंज रहा है। भगवान सूर्य को जल देते श्रद्धालु भारत की प्राचीन परंपराओं का ह्रदय से पालन करते हुए पुण्यलाभ कमा रहे हैं।

संगम तट पर श्रद्धालुओं की विशाल संख्या भारत की उस प्राचीन परंपरा का साक्षी बन रही है जो सदियों से भारतीय संस्कृति की पहचान है और जिसे विश्व ने भी धरोहर के रूप में स्वीकार किया है।

सूर्यदेव की पहली किरणों से जगमगाता प्रयागराज का संगम तट आज विश्व के सामने भारतीय संस्कृति, आस्था, अध्यात्म और श्रद्धा का एक सजीव उदाहरण बन गया है।

संगम तट का दृश्य आज श्रद्धालुओं की आस्था और श्रद्धा से दैदीप्यमान हो रहा है।